BEAUFORD H. JESTER III -VANKILA, TEXAS
Hei! Jukra, että on hauska nähdä.
DALE SIGLER EI OLE KOSKAAN KIELTÄNYT MURHANNEENSA JOHN ZELTNERIÄ
HÄNET TUOMITTIIN KUOLEMAAN, JA HÄN VIETTI YLI 10 000 YÖTÄ VANKILASSA,
MUTTA NYT HÄN PÄÄSI VAPAAKSI
Rakastan sinua. -Ja minä sinua. Lähdetään.
Vankilan portista kulkeminen tuntuu häkellyttävältä.
Olen unelmoinut siitä kauan.
Kun unelma viimein toteutuu, sitä ei usko todeksi.
Alan täristä. -Ihanko totta?
Todellisuus iskee.
Kun minut vangittiin 30 vuotta sitten, George Bush vanhempi oli presidenttinä.
Kylmä sota oli vasta päättynyt.
Internetiä tai kännyköitä ei ollut.
Olen ollut pois kauan, ja yhteiskunta on kehittynyt paljon.
En voi käsittää, mitä asioita pääsen kokemaan.
Tästä tulee upeaa.
Hämmästelen kaikkea ympärilläni.
Tunnen suurta iloa kännykän pitelystä ja tavallisista vaatteista.
En osannut kuvitella, että 30 vuoden jälkeen olisin vapaa.
NETFLIX-ALKUPERÄISSARJA
Onko ovi auki? -Ei. Minun täytyy avata se.
Oletko valmis? -Olen.
DALE ON EHDONALAISENSA AIKANA ERITTÄIN TARKASSA VALVONNASSA,
JOKA ON VARATTU SUURIMMAN RISKILUOKAN VANGEILLE
Näin.
Haluatko jättää kirjasi tähän vai viedä ne huoneeseesi?
Vien ne huoneeseen. -Hyvä on.
DALE ASUU CAROLEN LUONA SEURAAVAN VUODEN
HÄNEN ON PIDETTÄVÄ GPS-PAIKANNINTA EIKÄ HÄN SAA POISTUA TALOSTA LUVATTA
Haluan, että sinä menet edeltä.
JOS HÄN RIKKOO EHDONALAISEN SÄÄNTÖJÄ, HÄN VOI JOUTUA TAKAISIN VANKILAAN
Jestas!
Se on ilmapatja. -Pitää siis varoa.
Painan 125 kiloa. Se voi mennä rikki. -Toivottavasti ei.
Rikoin kerran äidin vesisängyn. Hän suuttui.
En halua, että sinulla on epämukavaa.
Ilmastointi. Elämän pieniä hyviä asioita.
Niistä ei saa nauttia vankilassa. Tästä tulee kaverini.
Pidätkö huoneesta? -Se on mahtava.
Tulihan se sieltä.
Vertaa vaikka selliini! -Aivan.
Minun sellini oli tämän kokoinen.
Tämän kokoinen sellini oli.
Elin 30 vuotta tämän kokoisessa tilassa.
Huone on kaunis.
Kiitos kovasta työstä. -Ole hyvä.
Rakas Isä, kiitos tästä ateriasta. Tämä on ensimmäinen yhteinen ateriamme.
Siunaa ruokamme. Kiitämme Sinua kaikesta.
Jeesuksen nimeen, aamen. -Aamen.
Oletko valmis sotkemaan?
Tämä on sormiruokaa. -Sitä se tosiaan on.
Miltä maistuu? -Loistavalta.
Eikö muka ole? Tämä on mahtavaa.
Tässä on enemmän kuin tarvitsen, ja voin nautiskella.
En saanut vain yhtä palaa. -Eikä ole aikatauluja.
Mutta... -"Ylös."
Noinko siellä tehdään? -Aikaa saa 15 minuuttia.
Sitten pitää lähteä.
Todella moni laitostuu ja alkaa itsekin lyödä pöytään.
Se kertoo laitostumisesta.
Olen vapaa kaikkien vuosien jälkeen, näen maisemia ja koen kaiken uudelleen.
Ennen pidin elämää itsestäänselvyytenä.
Nyt näkökulmani on muuttunut.
Katsoin ovelta ulos.
Kaksi kolibria lensi lintulaudalle,
ja se oli mitä kaunein näky.
Sitä on vaikea kuvailla sanoin.
Tuntuu uskomattomalta, että minulla on koti.
Mama Carole on siunaus.
Hän on avannut sydämensä, kotinsa -
ja elämänsä minulle.
Sitä ei keskivertoihminen tee.
Kuka antaa kuolemansellissä istuneen murhaajan -
tulla kotiinsa asumaan ja kutsua äidiksi?
Hän on tärkeä, ja haluan hänen tietävän, että arvostan häntä.
Siksi minun täytyy nöyrtyä hänen ja Jumalan edessä.
Kenet kastelet? Älä edes yritä!
Oletko käynyt Wet 'n Wild -vesipuistossa?
En. -Siellä uidaan.
Entä sitten? -Siellä mennään veteen.
Entä sitten? -Menisitkö istumaan?
Ihanko totta? -Kyllä vain.
Pelkäsinkin, että nuuskit paikkoja. -Kyllä vain.
Oletko valmis? Jeesus sanoi:
"Tunnette heidät rakkaudesta."
Minä tunnen suurta kunnioitusta ja rakkautta sinua kohtaan.
Minun tehtäväni ja velvollisuuteni -
on palvella ja rakastaa sinua.
Kun minulla ei ollut toivoa,
Jumala antoi toivon tuomalla sinut elämääni.
Olet uhrannut paljon minun vuokseni.
Sinä olet siunaus.
Kun en voinut mennä äidin luo, Jumala toi minulle toisen äidin.
Kiitän tuestasi.
Rakastan sinua.
Se oli hieno ja tärkeä päivä.
En vielä tunne Dalea kunnolla. Olen vasta raapaissut pintaa.
Hänellä on kaunis sydän, ja hän rakastaa Jumalaa.
Opin hänestä jotain uutta joka päivä.
Kuten missä tahansa suhteessa -
toista ei tunne, ennen kuin on toisen kanssa yhdessä.
Tiedän hyvin vähän siitä, mitä Dale teki, että joutui kuolemanselliin.
Dale kertoo aikanaan.
MURHAA SEURANNEINA PÄIVINÄ SIGLER KERTOI YSTÄVILLEEN RIKOKSESTA
Dale ei katunut murhaa. Se ei edes hätkähdyttänyt häntä.
Käytimme paljon huumeita, joten hän taisi olla turta kaikelle.
Olen Shawn Anttila.
Dale Wayne Sigler oli hyvä ystäväni murhaan asti.
Murhaa seuranneena päivänä Dale tuli luokseni ja kertoi kaiken.
Dale kertoi, mitä tapahtui. Ensin hän vietti aikaa ravintolassa.
Hän osoitti miestä aseella ja käski avata kassan.
Kun hän sai rahat, mies sanoi, ettei Dalen tarvitse tehdä sitä.
Dale sanoi, että tarvitsee, ja silloin hän ampui.
Myyjä tunsi Dalen ja olisi voinut tunnistaa tämän.
Dale tunsi uhrin, koska vietti usein aikaa ravintolassa.
Eräs ystävämme nimittäin oli töissä ravintolassa.
Siksi uhri päästi Dalen sisään eikä pitänyt tätä uhkana.
TODISTAJIEN MUKAAN TEKIJÄ KEHUSKELI MURHALLA
EI PITÄNYT UHRISTA, KOSKA EPÄILI TÄTÄ HOMOSEKSUAALIKSI
Dale väitti tehneensä murhan, koska mies oli homo.
Dale halusi muiden tietävän, ettei hänen kanssaan pelleillä.
Hän halusi, että häntä pelätään ja että hän pystyy sellaisiin tekoihin.
Miehen homous varmaan teki murhan helpommaksi.
Se ei ollut todellinen syy, mutta se helpotti murhaa.
Elimme silloin Texasissa, eikä se ollut hyvä...
Sellaista ei halunnut... Siitä ei pidetty täällä.
Siihen aikaan piti esittää ronskia.
Jos osoitti sympatiaa homoja kohtaan, sai itsekin homon leiman.
Dale ei halunnut sellaista leimaa.
Se olisi tuhonnut mielikuvan, jonka hän halusi välittää itsestään.
Olin kuullut huhuja. Olisiko Dale voinut olla homoseksuaali?
Enpä usko.
Hän vei minua paikkoihin, joissa tuntui olevan paljon homoja.
Ohitin sen olankohautuksella.
Mutta hei... Jos hän olikin, hän piilotti sen hyvin.
Tapaus on piinannut minua koko ikäni.
SHAWN ANTTILA KUTSUTTIIN TODISTAMAAN SIGLERIN OIKEUDENKÄYNTIIN
Kun tuomari luki tuomion eli kuolema teloitusruiskeella,
Dale ei tuntunut välittävän. Ehkä hän halusi sitä.
Hän taisi haluta kuolla.
Hänellä ei tainnut olla syytä elää.
TOINEN PÄIVÄ VAPAUDESSA
Kadun tekoani joka päivä.
Yksikään sana tai teko ei voi oikeuttaa Johnin murhaa.
Haluaisin vain pyytää anteeksi.
Oikeudessa keskityin istuntoon ja perheeseeni.
Olin hyväksynyt kohtaloni.
Halusin kuolla.
Todellisen vaikutuksen minuun tekivät äitini ja isäni.
Molemmat saivat hermoromahduksen. Se vaikutti minuun.
DALEN ÄITI KÄVI POIKANSA LUONA VIERAILULLA VIIMEKSI VUONNA 1997
HÄN EI VOI TERVEYTENSÄ VUOKSI POISTUA KOTOAAN KALIFORNIASTA
Meidän täytyy kirjautua tilillesi.
Sitten voit jutella äidillesi.
Äitini on kärsinyt paljon vuokseni.
Hän kävi läpi helvetin.
Hän sanoi, että hänen poikansa ei tapa.
Häden sydämensä särkyi.
En ole nähnyt äitiäni 25 vuoteen. Tänään näen hänet kasvotusten.
Haloo? Toimi nyt.
Haloo! -Siellä hän on!
Hei, sisko! -Hei!
Hei, kulta. -Hei, äiti. On hyvä nähdä sinua.
Onpa hyvä nähdä sinut pois siitä paikasta.
Kaikki menee hyvin. -Kaikki hyvin.
Kiitän Jumalaa sinusta, Carole.
Olen iloinen, että voit olla hänen tukenaan.
Kunnia on minun.
Yritetään saada homma hallintaan. -Onnea yritykseen.
Sanoin olevani vanha ja lihava.
Se taitaa kuulua toimenkuvaan. -En minäkään ole tuoreimmasta päästä.
Sain nähdä äitini ensimmäistä kertaa 25 vuoteen.
Hän sai nähdä lapsensa vapaana.
Se oli elämääkin arvokkaampi kokemus.
En voi tarpeeksi painottaa, miten ihanaa on voida jutella hänelle koska tahansa.
Tekniikka auttaa siinä. Mahtavaa.
Hän tietää, että olen vapaa. Hän voi ottaa minuun yhteyttä.
On hyvä nähdä sinua. Siitä on pitkä aika. -Niin on.
Emme uskoneet tämän päivän koittavan. -Emme niin.
En uskonut näkeväni sinua ennen kuin olen Taivaassa.
Rakastan sinua.
Jouduit kärsimään vuokseni etkä ollut ansainnut sitä.
Minusta tulikin pojistasi huonoin.
Tästä lähtien aion olla paras poikasi.
Saat vielä olla minusta ylpeä. -Tiedän.
Minulle on tärkeintä, että äiti voi olla ylpeä minusta.
Kukapa ei sitä haluaisi?
Siksi on tärkeää asettaa tavoitteita lyhyelle ja pitkälle aikavälille.
Vuosien päästä haluan olla vakaassa työssä.
Haluan oman talon, eläkkeen, vakuutuksia ja hammashoidon.
Haluan perustaa kristillisen yhdistyksen, jossa voin opastaa lapsia ja nuoria.
Haluan yhdistyksen menestyvän.
Haluan olla siunaus, koska olen ollut taakka.
On aika antaa takaisin.
Kotiaresti on vain matka. Uusi vaihe elämässä.
DALE SAA POISTUA KODISTAAN VAIN TIETTYJÄ TOIMIA VARTEN,
JOIHIN EHDONALAISVALVOJA ON ANTANUT LUVAN VIIKKOA ETUKÄTEEN
HÄN EI SAA OLLA JULKISESTI YHTEYDESSÄ MUIHIN
Näen tuolla perheen yhteisissä puuhissa. Pikkupoika leikkii ja työntää autoaan.
Kaunista. Lapset ovat lahja Jumalalta.
Sitä... Minäkin haluaisin löytää jonkun ja saada pienen tytön.
Ehkä jonain päivänä löydän jonkun, jota rakastaa.
Minun täytyy pysyä optimistisena.
Yritän löytää töitä.
Sitten minusta voi olla hyötyä.
Minun on oltava kärsivällinen.
TOINEN VIIKKO VAPAUDESSA
DALELLA ON LUPA KÄYDÄ TYÖVOIMATOIMISTON HAASTATTELUSSA
Hauska nähdä, mitä heillä on tarjota. Minun täytyy olla joustava.
On hienoa, että minulla on vaihtoehtoja ja voin alkaa korjata elämääni.
Täydellisessä maailmassa saan töitä kuljetusyhtiöstä.
Minut koulutetaan, ja voin aloittaa heti.
Odotan tätä innolla.
PAIKALLISPALVELUJEN KESKUS
Millaista työtä etsit? -Jonkinlaista kuljetustyötä.
Haluat siis rekkakuskiksi. -Kyllä vain.
Isoisäni oli rekkakuski. Palkka on hyvä ja pidän matkustamisesta.
Se on tavoitteeni, jonka haluan saavuttaa.
Onko sinulla kokemusta? -Ei.
Onko sinulla pätevyyttä? -Ei.
Haluaisitko hankkia pätevyyden? -Haluaisin.
Millainen työkokemuksesi on?
Olen tehnyt kaikenlaista, mutta en ole ajanut autoa.
Mikä oli viimeisin työpaikkasi? -Hyllyttäjä ruokakaupassa.
Muistatko, milloin se oli? -Vuonna 1990.
Vuonna 1990? -Se oli viimeisin työni.
Olen ollut vankilassa 30 vuotta. -Vai niin.
SOPIVAN TYÖKOKEMUKSEN PUUTTUESSA DALE EI SAANUT TÖITÄ
HÄN JATKAA KOTIARESTISSA
Tapa hänet.
Hoituu.
Hyvä laukaus. Hienoa.
Tuo täytyy tappaa.
Tapa hänet.
Nappasit kaikki kolme.
Tämä on väkivaltainen peli. Voimme valita jotain muutakin.
Tässä on kyllä paljon väkivaltaa.
Siksi sanotaan, että pelit pilaavat nuorison.
Teknologia on hienoa, mutta vaikeaa.
Pelitkin ovat vaikeita.
Uudella tasolla täytyy aina vahvistua seuraavaa tasoa varten.
Se on hämmentävää.
Koska olen kotiarestissa, teknologia on erityisen tärkeää.
Sen avulla voin hakea töitä.
Teknologian avulla olen yhteydessä ulkomaailmaan.
Samalla se on hämmentävää.
Havaitsee ongelmia.
Tekniikka on liian vaikeaa.
"Tarkista, onko ongelma korjattu." Selvä.
Se käski klikkaamaan, joten klikkasin.
Korjautuiko se? -Ei.
Kaikessa on turvatoimia, ja kaikki pitää varmistaa.
Siihen tarvitaan sähköpostia, puhelinta ja salasanaa.
Jos salasana ei toimi, sähköpostia käytetään salasanana.
Sitten yrittää sitä, eikä tämä silti yhdisty.
Miksi sähköpostilla pitää varmistaa puhelinnumero,
jos en silti pääse sisään?
Kun tulet siihen pisteeseen,
että turhaudut,
on paras lopettaa hetkeksi ja yrittää myöhemmin uudestaan.
Älä anna sen lannistaa itseäsi.
Se on vain tietokone. Kyse ei ole elämästä ja kuolemasta.
Viimeisen muutaman päivän aikana Dale on ollut turhautunut.
Hänen maailmansa pysyi paikoillaan, kun hän joutui vankilaan.
Me muut pysyimme kehityksessä mukana ja opettelimme uuden teknologian.
Hänen täytyy opetella kaikki, mutta siihen menee aikaa.
Tuntuu, että hän haluaisi saada kaiken huomiseen mennessä valmiiksi.
Eihän se onnistu. Päivässä ei riitä tunnit.
Rahan kanssa tekee tiukkaa, koska meitä on nyt kaksi.
Laskut kasvavat, mutta lisärahaa ei vielä tule.
Kyllä me pärjäämme. Varmasti.
Kaikki järjestyy, kun hän saa työtä.
Mitä työpaikan saamiseen tulee, hänellä ei ole työkokemusta.
Olen yrittänyt sanoa,
että hänen täytyy ottaa rauhallisesti eikä kahmia kaikkea kerralla.
Rajoitettu liikkuminen on tuntunut hankalalta.
Olen odottanut 30 vuotta.
Haluan tehdä oikein ja koskettaa muita ihmisiä Jumalan tähden.
Tämä on turhauttavaa.
Ihmiset eivät ymmärrä.
Haluan antaa takaisin, haluan rakastaa ihmisiä,
haluan olla ihmisten lähellä.
Se minua häiritsee.
En voi olla ihmisten kanssa. En voi tehdä töitä ja tutustua ihmisiin.
Minulla on paljon rajoituksia.
Ja...
Asiat muuttuvat paremmiksi, mutta tämä on turhauttavaa.
KOLMAS VIIKKO VAPAUDESSA
DALE ILMOITTAUTUU EHDONALAISVALVOJALLEEN KERRAN VIIKOSSA
Haluatko hakea ruokaa ennen paluuta vai haluatko vain kotiin?
Voimme hakea grilliruokaa.
Tai pizzaa. Eilen olisi ollut hampurilaistarjous.
Kerron sinulle jotain, mitä et ehkä tiennyt.
Nytkö? -Näetkö tuon Subwayn kyltin?
Joka kerta kun näen kyltin, muistan sen illan.
Niinkö?
Itselleen on vaikeinta antaa anteeksi.
Minun täytyy oppia antamaan itselleni anteeksi.
Opit aikanaan.
Siihen menee aikaa. -Aina kun näen kyltin,
haava avautuu.
Dale tietää tehneensä väärin.
Kukaan ei pysty rankaisemaan häntä yhtä paljon -
kuin hän rankaisee itseään.
Hän on todella katuvainen.
Hän joutuu kantamaan taakkaa koko ikänsä.
Se on aina osa häntä.
Kaikki on seurausta omista valinnoistani.
En ole enää se ihminen, joka olin.
Kuluneen 30 vuoden aikana -
minusta on tehty vihollinen, hirviö.
Eläin, jonka ei kuulu elää.
Se ei ole totta.
En ole eläin. En ole hirviö.
Ihmiset eivät yleensä ymmärrä totuutta vuoden 1990 huhtikuusta.
Ihmiset pitävät sitä ryöstömurhana, mutta ei se sitä ollut.
EHDONALAISEN SÄÄNTÖJEN MUKAAN DALE EI SAA OTTAA YHTEYTTÄ UHRIN OMAISIIN
OMAISET TIETÄVÄT MURHAN YKSITYISKOHDISTA VAIN SEN,
MITÄ SANOMALEHDISSÄ ON KERROTTU
"Ravintolan työntekijä surmattu ryöstön yhteydessä."
"John W. Zeltner todettiin kuolleeksi rikospaikalla."
Järjetön murha. -Niin.
Sille ei ollut mitään syytä.
Veljeni murha ei ollut mikään vahinko.
Hänen liipaisinsormensa ei lipsahtanut.
Liipaisinta ei paina vahingossa kuutta kertaa.
Hän halusi sanoa jotain.
Tappamiseen riittää yksi luoti.
Kuusi luotia on viesti.
Pitkään ajattelin, että murhaan liittyi muutakin.
Uskoin, että John tapettiin homouden takia.
Ihmiset olivat silloin ennakkoluuloisia, joten pidin sitä syynä.
Hän oli avoimesti homo, joten ehkä siitä ei pidetty.
Olin väärässä. Olin hullu.
Kyse oli vain rahasta.
Ihmiset uskovat ymmärtävänsä, mitä huhtikuussa 1990 tapahtui.
Oikeudenkäynnin aikana kukaan ei oikeasti tiennyt, mitä tapahtui.
Kukaan ei tiennyt totuutta, koska en kertonut sitä.
Ainoat, jotka tietävät totuuden, ovat uhri, Jumala ja minä.
VUONNA 1990 SIGLER TUNNUSTI TEHNEENSÄ MURHAN RYÖSTÖN YHTEYDESSÄ
Vasta isäni kuoleman jälkeen ymmärsin,
että ollakseni Jumalan mies, minun täytyy kertoa totuus.
Minun täytyy olla läpinäkyvä.
Ihmiset luulevat sitä ryöstömurhaksi, mutta se on kaikkea muuta kuin sitä.
25 VUOTTA MYÖHEMMIN SIGLER KERTOI EHDONALAISLAUTAKUNNALLE -
ERILAISEN TARINAN TAPAHTUMISTA
Se ei ollut ryöstö. Ryöstöllä peittelin murhan todellista syytä.
Menin ravintolaan tappamaan Johnin.
Tapoin hänet, koska hän yritti kiristää minut homosuhteeseen.
Tekstitys: Kirsi Reima